PRIENŲ RAJONO SAVIVALDYBĖS administracijos

architektūros ir urbanistikos skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 125, el. p. architektai@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________

Prienų rajono savivaldybės tarybai

SPRENDIMO ,,DĖL PAVADINIMO GATVEI SUTEIKIMO“ PROJEKTO

AIŠKINAMASIS RAŠTAS

Sprendimo projekto tikslai ir uždaviniai:

Suteikti Stakliškių seniūnijos Stakliškių kaimo bevardei gatvei Stakliškių gatvės pavadinimą.

Siūlomos teisinio reguliavimo nuostatos:

Sprendimo projektas parengtas vadovaujantis Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.

Laukiami rezultatai:

Suteikus Stakliškių seniūnijos Stakliškių kaimo bevardei gatvei Stakliškių gatvės pavadinimą, bus galimybė žemės sklypams, kuriuose leidžiama pastatų statyba, ir pastatams, pastatų kompleksams suteikti adresus, nustatant jų priklausomybę gyvenamajai vietovei ir gatvei, taip pat adreso koordinates.

Lėšų poreikis ir šaltiniai:

Lėšos nėra reikalingos.

Kiti sprendimui priimti reikalingi pagrindimai, skaičiavimai ar paaiškinimai:

Lietuvos Respublikos Vyriausybė 2017 m. balandžio 19 d. nutarimu Nr. 304 „Dėl Prienų rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo“ nustatė (pakeitė) Prienų rajono savivaldybės gyvenamųjų vietovių teritorijų ribas, todėl daliai naujų nustatytų (pakeistų) gyvenamųjų vietovių teritorijų adresų suteikti kitų gyvenamųjų vietovių adresai, o Adresų registre įrašyti duomenys neatitinka faktinių duomenų. Siekiant užtikrinti, kad duomenys, įrašyti Adresų registre, būtų teisingi ir tikslūs, vadovaujantis Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57, 18.1 papunkčiu, reikalinga parengti sprendimus dėl netikslių adresų Prienų rajono savivaldybės gyvenamosiose vietovėse patikslinimo bei Adresų registro tvarkytojui pateikti dokumentus, kurių pagrindu būtų galima Adresų registre patikslinti netikslius adresus. Klaidingi adresai kelia problemų tarp įvairių inžinerinių technologijų sistemų, policijai, gelbėjimo tarnyboms ir pan., todėl, norint patikslinti klaidingus adresus, būtina pakeisti gatvių geografines charakteristikas, priskirti reikiamas gatves atitinkamoms gyvenamosioms vietovėms, suteikti gatvėms pavadinimus arba panaikinti jas. Žemės sklypas, unikalus Nr. 4400-1006-3451, patenka į Stakliškių kaimo teritoriją, tačiau Nekilnojamojo turto registre įregistruotas Užuguosčio k., Stakliškių g. 2. Norint teisingai Nekilnojamojo turto registre įregistruoti žemės sklypo adresą, reikia suteikti pavadinimą bevardei Stakliškių kaimo gatvei, nuo kurios privažiuojama iki žemės sklypo. Stakliškių kaimo bevardė gatvė yra gretimo Užuguosčio kaimo Stakliškių gatvės tęsinys, todėl siūlome jai suteikti Stakliškių gatvės pavadinimą.

Lyginamasis variantas:

Nepridedamas.

Skyriaus vedėja	Dalia Joneliūnienė

Vaidas Mazuronis, tel. (8 319) 61 127, el. p. vaidas.mazuronis@prienai.lt